Սանկտ Պետերբուրգից ուռուցքաբան, Պետրովի անվան Ուռուցքաբանության գիտահետազոտական ինստիտուտի աշխատակից Տատյանա Սեմիգլազովան լրագրողների հետ զրույցում նշեց, որ քաղցկեղի բուժման հարցերում Հայաստանի եւ Ռուսաստանի համագործակցությունը չափազանց կարեւոր է, քանի որ տեղի է ունենում օնկոլոգիական հիվանդությունների բուժման եւ վերականգնման փորձի փոխանակում: Նշելով, որ այսօրվա քննարկման թեման կրծքագեղձի քաղցկեղն է՝ մասնագետը հավելեց. «Յուրաքանչյուր 8-րդ ընտանիքը կարող է դառնալ այս ողբերգության պատանդը, սակայն հարկ է հիշել, որ կրծքագեղձի քաղցկեղը վաղ փուլերում բուժելի է»: Ռուսաստանցի մասնագետը կանանց կոչ արեց բժշկի դիմել կրծքում նորագոյացության անգամ չնչին կասկածի դեպքում: